सरकारी अस्पतालों में निशुल्क जांच सहित 18 तरह के इलाज की गारंटी
अब आपको स्वास्थ्य गारंटी योजना में चिकित्सा सेवाएं मिलेंगी। जिले के सरकारी अस्पतालों में इलाज, जांच, दवाई व भोजन अनिवार्य रूप से नि:शुल्क मिलेगा। स्वास्थ्य विभाग इस योजना को 21 मार्च से लागू करने जा रहा है।
अब डॉक्टर्स इलाज में अनदेखी नहीं कर सकते। यदि उनके द्वारा इलाज या जांच में कोई लापरवाही बरती जाती है तो उनके खिलाफ कार्रवाई होगी। पेनाल्टी भी लगाई जाएगी, जो कि 3 हजार से लेकर 50 हजार तक होगी। स्वास्थ्य विभाग ने 18 स्वास्थ्य सेवाओं को स्वास्थ्य सेवा गारंटी योजना में शामिल किया है।
ये चिकित्सा सेवाएं अनिवार्य रूप से मिलेंगी : Á निशुल्क जांच, इलाज दवाई वितरण। Áमरीजों को अस्पताल में भोजन उपलब्ध करवाना। Á प्रेरणा अभियान में परिवार कल्याण कार्यक्रम में साधनों की उपलब्धता। Á जननी शिशु सुरक्षा कार्यक्रम। शिशुओं का पूर्ण टीकाकरण। Á 5 वर्ष से कम उम्र के गंभीर कुपोषित बच्चों के लिए पुनर्वास सेवा। Á आवेदक की आयु का समय-सीमा में चिकित्सकीय सत्यापन। Á8 वर्ष तक के बच्चों का परीक्षण। टीबी, कुष्ठ व नेत्र की नि:शुल्क जांच। Áराज्य बीमारी सहायता निधि में जिला एवं संभाग से प्राप्त प्रकरणों में निर्धारित समय-सीमा में इलाज की सुविधा उपलब्ध करवाई जाना है। Áविकलांगता प्रमाण-पत्र समय पर दिया जाना है।
hin_Deva hin_Deva hin_Deva hin_Deva